Tervetuloa mukaan Herra käyttää lääkäriä -ohjelmaan.
Viime jaksossa puhuimme kalsiumista.
Ajattelin jatkaa siitä jonkin verran, -
koska se on hyvin mielen- kiintoinen aine elimistössä, -
jolla on valtavasti erilaisia tehtäviä.
Kalsium pitää meitä pystyssä. Sitä on luissa runsas kilo.
Sen lisäksi se auttaa hermoviestin välityksessä, -
lihaksen toiminnassa ja veren hyytymisessä.
Lisäksi se on solunsisäinen agentti.
Ajatellaan, että soluun tulee jokin hormoni tai vastaava aine,
joka avaimena kääntyy solun seinässä olevassa avaimenreiässä.
Viesti välittyy solun sisällä siten, -
että se yksi + muutama hormoni- molekyyli lähettävät matkaan -
tuhansia kalsiumioneja, jotka sitten vaikuttavat solun sisällä.
Kalsium on hyvin tärkeä myös sydämen lyönnissä.
Kalsiumin syöntiin pätee sama kuin erilaisiin vitamiineihin, -
antioksidantteihin ja kivennäisaineisiin.
(Kalsiumhan ei ole kivennäisaine, koska sen määrä ja saanti on iso, -
mutta sillä on hyvin tärkeä rooli.)
Kaikki edellä mainitut pitäisi nimittäin pyrkiä ottamaan -
ravinnon mukana eikä purkista.
Monet ottavat kalsiumia purkista aika paljonkin - jopa 2 g.
Nyt on herätty miettimään sen vaarallisuutta.
Se voi nimittäin olla vaarallista, -
koska silloin saadaan liian isoja "kalsiumpaukkuja".
Elimistössähän on runsaasti "pelaajia".
Siellä on n. 50 erikoisainetta + 5 000 entsyymiä, -
jotka toimivat tietyssä harmoniassa.
Silloin tällaiset ylimääräiset paukut voivat olla haitallisia.
Nyt on ruvettu kiinnittämään huomiota siihen, -
että tällaiset lisäkalsiumit voivat olla haitallisia.
Kalkkikatoa estetään parhaiten, ei niinkään mättäämällä suuhun, -
vaan välttämällä punaisen lihan liikasyöntiä.
Se happamoittaa elimistön ja liuottaa kalkit luista.
Tämä on se perusasia.
Päivittäiseksi tarpeeksi on arvioitu n. 800 mg kalsiumia.
Raskaana oleville ja imettäville naisille sekä kasvaville nuorille -
suositus on hieman suurempi eli 900 mg/vrk.
Lapsilla suositus vaihtelee iän mukaan.
Periaatteessa suurin hyväksytty päiväsaanti aikuiselle on 2 500 mg.
Varsinkin lisänä se kuitenkin voi olla jopa hiukan riskaabelia.
Suomalaiset naiset saavat kalsiumia n. 1 000 mg/vrk -
ja miehet n. 1 200 mg/vrk perusravinnosta, -
mikä suosituksiin verrattuna on ihan riittävästi.
Noin 1 %:lla suomalaisista saanti on liian suurta, -
ja siitä voi tulla ongelma.
Miksi? Isommat määrät on yhdistetty kohonneisiin syöpäriskeihin.
Yli 3 lasia maitoa/pv saattaa jo viedä riskipuolelle.
Se 3 kolme lasia on sellainen kiva määrä.
Palaamme tähän 3:een myöhemmin ksantiinin ja kahvin kohdalla.
3 kuppia kahvia ja 3 lasia maitoa on ihan kiva, -
mutta näistä keskustellaan ja näitä tutkitaan.
Kalsiumin rooli ja sen ihanne- kulutus eivät ole ihan selviä, -
joten näihin täytyy suhtautua varovasti, järkevästi ja maltilla.
Tutkimuksia on tehty.
Lähes 20 v. kestäneessä ruotsalais- tutkimuksessa tutkittiin -
eläkeläisnaisten optimi- kalsiumannosta.
Sen määräksi saatiin n. 600 - 1 000 mg/vrk.
Yllätys tässä eläkeikäisten naisten tutkimuksessa oli, -
että jos kalsiumin saanti ylitti 1 400 mg/vrk, -
sillä oli vaikutusta kuolleisuuteen.
Näillä kuolleisuus oli yli 2-kertainen.
Tämä on mielenkiintoista ja vaatii lisätutkimusta.
Vaikuttaa siltä, että kalsiumin liikasyönti, etenkin tableteista -
lisää erityisesti sydän- ja verisuonikuolleisuutta.
Toisaalta tässä tutkimuksessa myös niiden naisten kuolleisuus, -
jotka saivat liian vähän kalsiumia, alle 600 mg/vrk, oli korkeampaa.
Lehmänmaidossa, kalsium- rikastetuissa kasvismaidoissa -
ja mehuissa on kalsiumia yleensä n. 120 mg/100 grammaa kohden.
3 lasillista tällaista juomaa vastaa päivittäistä saantisuositusta.
Parhaita kalsiumin lähteitä ovat erilaiset maitotuotteet, -
mutta kalsiumia saadaan myös lehtivihanneksista ja kaloista.
Tarve on suurin kasvuikäisillä lapsilla -
sekä raskaana olevilla ja imettävillä naisilla.
Vaihdevuosien jälkeen kalsiumia pitää saada riittävästi, -
koska se estää luun haurastumista.
100 mg/vrk saadaan kyllä ilman maitotuotteitakin -
vihanneksista, täysjyväviljatuotteista ym.
Jos henkilöllä on vaikea osteoporoosi, -
kalsiumin lisätarve voisi olla 500 mg, mikä riittänee.
Suurempi määrä imeytyy joka tapauksessa huonosti.
Kalsiumia olisi hyvä saada oikeassa suhteessa magnesiumin kanssa.
Jos ottaa 800 mg kalsiumia, -
niin magnesiumin määrä olisi 350 mg.
Huom! Liian suuret määrät kalsiumia aiheuttavat mahdollisesti -
sydämen rytmihäiriöitä, verisuonten kalkkeutumista, -
munuaiskiviä ja ummetusta.
Haluan siis korostaa, että ongelma ei ole kalsiumin puute ravinnossa.
Ongelma on elimistön happamoituminen, -
joka tulee 2-3 kertaa liian suuresta punaisen lihan syönnistä.
Toistan vielä tämän tärkeän asian: -
Syö punaista lihaa grammoissa yhtä paljon kuin painat kiloissa.
Jos painat 70 kg, niin syö 70 g/pv.
Punaisen lihan syöntisuositus on tällä hetkellä enintään 1/2 kg/vko.
Luun kalkkipitoisuus määräytyy kuormituksen määrästä.
Jos luita kuormitetaan, ne pysyvät vahvoina.
Jos lähetetään astronautti kiertämään maapalloa 3 kuukaudeksi, -
eikä astronautti vastusta painovoimaa eli ei kuormita luita, -
niin sinä aikana on puolet luista kadonnut.
Alenema on nopeaa, ja esim. vuorokauden vuodelepo voi viedä -
luussa olevista kalkeista jo 1 %:n.
Se on A ja O luuston haurastumista tai osteoporoosia vastaan.
Jos liikunta ja D-vitamiinin saanti on riittävää, -
ei oikeastaan mitään lisäkalkkia tarvita ravinnon ohella.
Kun siirrytään K:ssa eteenpäin, niin päästään kobolttiin.
Koboltti on hyvin mielen- kiintoinen ja tarpeellinen aine.
Jos kobolttia ei saa, kuolema uhkaa.
Koboltin puutos voi aiheuttaa anemiaa, -
ja se on välttämätön osatekijä B12-vitamiinin rakenteessa.
Tässä on hyvä muistaa,
että yli 50-vuotiaista 1/3:lla voi jo olla -
lievää taipumusta B12-vitamiinin puutteeseen.
Tämä ei johdu niinkään saannista. Se ei vain imeydy enää niin hyvin.
10 %:lla yli 65-vuotiaista voi olla -
piilevä B12-vitamiinin puutos.
Se kannattaa tutkia, jos ikää on yli 65 vuotta.
Tarvittaessa voi ottaa B12-vita- miinilisää imeskelytabletteina.
Itse otan sitä päivittäin.
Imeytyminen voi olla huonoa, koska aiemmin käsitelty prosessi -
on sen verran monimutkainen, että imeytymishäiriö on aika tavallinen.
Yli 65-vuotiaalle voisi suositella yhtä B12-imeskelytablettia/pv.
Joskus imeytyminen on niin huonoa, -
että se kannattaa antaa pistoksena 3 kk:n välein.
Lääkäri voi sen harkintansa mukaan määrätä.
Jos jatketaan K-kirjaimia, niin koboltin jälkeen tulee kromi.
Kromia tarvitaan muuhunkin kuin amerikanrautojen puskureihin.
Elimistö tarvitsee kromia.
Kromi edistää normaalia makro- ravintoaineiden aineenvaihduntaa, -
kuten esim. sokerin aineenvaihduntaa.
Kromi edistää verensokeritasojen pysymistä normaalina.
Kromihan kuuluu hivenaineisiin - toisin kuin äskeinen kalsium.
Keho tarvitsee tiettyjä kivennäisaineita enemmän.
Näitä alle 100 mg/vrk tarvittavia -
hiven- ja kivennäisaineita ovat kromin lisäksi mm. rauta, sinkki, -
kupari, seleeni, mangaani ja jodi.
Mitä kromi kehossa tekee?
Kromi edistää verensokeritasojen pysymistä normaalina.
Suuret verensokerin heittelyt voivat vaikuttaa -
näläntunteeseen ja makeannälkään.
On aika mielenkiintoista, kun tämän sukupolven ajan on ollut -
aikaisempaa tuplaten suurempi sokerin kulutus, -
niin siihen liittyy tietynlainen riippuvuus.
Tutkimusten mukaan sokeriin ja makeisiin tulee riippuvuus.
Sokeri vaikuttaa aivojen dopamiini- riippuvuushormonin erittymiseen.
Siihen jää ihan kirjaimellisesti koukkuun.
Tarvitaan itsekuria, että pääsee irti sokerin liikakulutuksesta.
Jokaisen kannattaisi ainakin puolittaa tai laskea käyttö 1/3:aan.
Ne ovat juuri niitä tyhjiä kaloreita, -
jotka palaessaan ilman suoja- ravinteita vaurioittavat elimistöä.
Kromi edistää normaalia ravintoaineiden aineenvaihduntaa -
ja veren sokeritason pysymistä normaalina.
Mistä kromia sitten saa?
Koska keho ei tuota näitä kivennäisaineita itse, -
niin on tärkeää, että niitä saadaan riittävästi ravinnosta.
Luontaisia kromin lähteitä ovat mm. äyriäiset, liha, -
täysjyvätuotteet ja peruna.
Täysjyvän käyttöä ei voi siis liikaa painottaa.
Olen aikaisemminkin sanonut, -
että ranskanleivästä ruisleipään siirryttäessä verenpaine putoaa -
ainakin 5 mmHg:llä.
Niin tärkeä ja iso sen vaikutus on.
Kromin lähteitä ovat mm. leivin- hiiva, maksa, täysjyvämurot, -
mausteet, teollisesti valmistettu liha, sienet ja hunaja.
Kromi osallistuu sokeritasapainon säätöön insuliinin kanssa.
Puutos voi aiheuttaa myös hedelmällisyyshäiriöitä, -
silmän sarveiskalvovaurioita ja heikentynyttä sokerinsietokykyä.
Se voi aiheuttaa jopa sokeritaudin.
Nämä puheena olleet kivennäisaineet ovat epäorgaanisia alkuaineita, -
joilla kaikilla on oma erityistehtävä elimistössä.
Näitä kivennäis- tai hivenaineita on kehon koostumuksesta n. 4%.
Ihmiselle välttämättömiä on 12 ja koko luomakunnalle vähint. 15.
Ne on kaikki saatava ravinnosta.
Kivennäisaineiden tehtävät ovat äärettömän monimuotoisia.
Ne ovat vielä kaiken lisäksi toisistaan riippuvaisia.
Siksi jonkin välttämättömän kiven- näisaineen liika- tai alisaanti -
voivat aiheuttaa fysiologisia oireita.
Varoitan "yhden asian -liikkeistä".
Joku voi ajatella, että sinkki pelastaa mun elämäni -
tai jokin muu yksi juttu tekee ihmeitä.
Voihan se tuntua hyvältä - varsinkin, kun joku muu kehuu sitä.
Me eletään tänä päivänä kertomusten maailmassa.
Jolla on paras kertomus, sillä on paras uskottavuus.
Ei kuunnella asiantuntijoita, vaan jotain maallikkoa, -
kun hän kertoo, miten tämä tai tuo lisäaine muutti hänen elämänsä.
Nämähän ovat plasebovaikutuksia.
Olen kirjoittanut aiheesta kirjan Noituuden paluu lääketieteeseen, -
jossa käsittelen laajasti tätä vaikutusta, -
mikä saa ihmiset uskomaan ihan mitä tahansa.
Kannattaa olla varovainen ja luottaa asiantuntijoihin.
Olen itsekin asiantuntija, ja joku voi sanoa, että olen jäävi.
Sanonkin, että luottakaa hyvin tehtyihin tutkimuksiin.
Silloin ollaan oikealla tiellä eikä luoteta tarinoihin, -
joita tämä maailma on täynnä.
Joskus tuntuu siltä, että valehtelu on tullut muotiin, -
ja se näkyy kaikilla yhteiskunnan osa-alueilla.
Palataksemme kivennäisaineisiin, -
niin nehän ovat aika avainasemassa kaikissa elintoiminnoissa.
Siksi tämä luomakunta on suunniteltu kokonaisuudeksi.
Siinä näkyy Luojan kädenjälki hyvin vahvasti.
Kalsium, magnesium, sinkki ja rauta osallistuvat solujen jakautumiseen.
Seleeni, sinkki, rauta ja kupari edistävät -
immuunijärjestelmän normaalia toimintaa.
Sinkki, seleeni, kupari ja mangaani ovat antioksidantteja, -
jotka auttavat suojaamaan palamisen ja hapettumisen stressiltä.
Monet kivennäisaineet edistävät energia-aineenvaihduntaa, -
mm. fosfori, magnesium, mangaani, rauta, jodi, kalsium ja kupari.
Tärkeää on siis saada niitä oikeassa suhteessa ravinnosta.
Sieltähän ne sitten kaikki selviävät.
On vielä eräs seikka, jota usein ei muisteta.
Kivennäisaineiden täytyy imeytyä ruoansulatuskanavasta.
Siihen vaikuttavat kovin monet asiat, -
mm. se, mitä ruokia yhtaikaa syödään.
Ruoan suuri kalsium-, fosfori- ja ravintokuitupitoisuus -
voi vähentää kivennäisaineiden imeytymistä.
Hedelmähapot, kuten askorbiini- ja sitruunahappo taas edistävät sitä.
Esim. C-vitamiinin on todettu edistävän raudan imeytymistä.
D-vitamiini, joka on tavallaan hormoni, edistää -
kalsiumin ja fosforin normaalia imeytymistä ja hyödyntämistä, -
ja vaikuttaa veren normaaliin kalsiumtasoon.
Otin tähän vielä otsikon Kuidut.
Rinnastaisin kuitujen saannin yhtä tärkeäksi -
kuin vitamiinit ja antioksidantit ja muut kivennäiset.
Katastrofaalista tämän päivän Suomessa on, -
että kuidun saanti on puolittunut parin sukupolven aikana.
Tämä on todella huono juttu.
Meidän kaverit, suolistobakteerit tuottavat eräitä vitamiineja -
ja pitävät meitä kunnossa ja ovat luultua tärkeimpiä.
Suolistobakteerit odottavat innolla paksusuolessa -
aterimet kädessä, milloin saadaan päivittäinen kuituannos.
Jos me kuidun sijaan vaan syödään sokeria, vaaleaa jauhoa ym. -
niin suolistobakteerit turhaan odottaessaan -
rupeavat syömään suolen seinämää, limakalvoa.
Tästä aiheutuu erilaisia suolistotulehduksia.
Tässä vaikuttaisi olevan selvä syy-seuraus -suhde.
Jos me ei anneta kuituja suolisto- bakteereillemme paksusuolessa, -
niin ne rupeavat syömään paksusuolen limakalvoa -
ja aiheuttavat räjähdysmäisesti lisääntyneitä suolistotulehduksia.
Samaan aikaan, kun kuitujen saanti on vähentynyt 50 %, -
niin suolistotulehdusten määrä on noussut 50 %.
Tämä lienee aika selvä.
Lisäksi kuidut ovat tärkeitä diabeteksen torjujia.
Syömällä kuitua 30-50 g/pv vähennät sokeritautiriskiä jopa puoleen.
Kuidut laskevat kolesterolipitoisuutta -
ja torjuvat syöpää ja suolistotulehduksia.
Sitten jatketaan K-kirjainta ja mennään kupariin.
Kupariakin tarvitaan elimistössä. Ilman kuparia ei voi elää.
Se on hivenaine ja edistää ihon ja hiusten normaalia pigmentoitumista.
Se on punertava mineraali, joka kuuluu hivenaineisiin.
Kupari on yllättäen yksi keskeisimmistä hivenaineista.
Kehossa tapahtuu nimittäin fysiologisia muutoksia, -
mikäli saamme kuparia liian vähän.
Miten kupari vaikuttaa kehossamme?
Kehossamme on 50-150 mg kuparia.
Suurin osa siitä on maksassa, aivoissa, sydämessä ja munuaisissa.
Kupari edistää useita kehon toimintoja.
Näitä ovat mm. ihon ja hiusten normaali pigmentoituminen,
normaali raudan kuljetus, side- kudosten pysyminen normaalina, -
ja solujen suojautuminen hapettumisstressiltä.
Se edistää myös hermoston normaalia toimintaa, -
normaalia energia-aineenvaihduntaa ja immuunijärjestelmän toimintaa.
Kupari on tärkeä myeliinin tuotannossa.
Myeliini on hermokuituja ympäröivä rasva, -
joka koostuu useista fosfolipideistä.
Siksi se on tärkeä ja edistää hermoston normaalia toimintaa.
Kuparin saantisuositus aikuisilla on 0,9 mg/pv.
Kuparin lähteitä ovat leipä, vilja, hedelmät ja vihannekset.
Simpukat, pähkinät ja kaakao sisältävät myös jonkin verran sitä.
Myös kupariputkien hanavesi voi sisältää kuparia, -
mikäli vesi on seisonut putkissa kauan tai se on lämmintä.
Sitten menemme magnesiumiin.
Aiemmin todettiin magnesiumin olevan hyvä kalsiumin kaveri.
Ne imeytyvät parhaiten oikeassa suhteessa.
Magnesiumia on kehossa paljon. Monissa ruoissa, ravintolisissä -
ja happo- ja ulostuslääkkeissä sitä on myös.
Magnesium osallistuu kehossa yli 300 entsyymijärjestelmään.
Se toimii monissa aineenvaihdunnan tehtävissä, -
mm. valkuaisainetuotannossa, lihas- ja hermotoiminnassa, -
sekä verensokerin ja verenpaineen säätelyssä.
Se osallistuu myös luun lujuuteen, -
ja sitä tarvitaan DNA:n ja RNA:n valmistamiseen.
Magnesiumilla on tärkeä rooli, -
kun kalsium ja kalium aktiivisesti kulkeutuvat solukalvojen läpi.
Se on tärkeää sydämen rytmille ja normaalille sydämen lyönnille.
Kehossamme on n. 25 g magnesiumia.
50-60 % siitä on luissa ja pehmytkudoksissa.
Alle 1 % kalsiumista on verenkierrossa.
Munuaiset säätelevät sen tasoa todella tarkasti.
Terve munuainen hoitaa tämän asian.
Kehon magnesiumpitoisuuden luo- tettava määrittely on aika vaikeaa.
Tarvitaan laboratoriokokeita ja elimistön toiminnan tutkiskelua, -
jotta voidaan arvioida, onko magnesiumia tarpeeksi.
Mistä magnesiumia sitten saa?
Sitä on kaikkialla kasveissa, eläinperäisissä ruoissa.
Magnesiumlähteitä ovat esim. vihreät vihannekset, pähkinät, -
täysjyväviljat ja kuitupitoiset tuotteet.
Keho ottaa talteen vähän alle 50 % syömästämme magnesiumista.
Magnesiumiahan on myös aika suuriakin määriä -
joissakin ulostus- ja närästys- lääkkeissä, mikä on hyvä muistaa.
Ne eivät onneksi imeydy ulostus- lääkkeen aiheuttaman ripulin takia.
Magnesiumin saantisuositus on miehillä 350 mg/pv -
ja naisilla 280 mg/pv.
Magnesiumia myydään lisäravinteena, mutta tarvitaanko sitä?
Tämä on hyvä kysymys, eikä siihen voi antaa ihan selkeää vastausta.
Se on yleinen ravintoaine. Terveillä, monipuolisesti syövillä -
puute ei liene uhka, mutta ruoka- valiomuutokset voivat yllättää.
Palaan tähän tärkeään magnesium- asiaan vielä seuraavassa jaksossa.
Hyvä katsoja, kiitos, että olet seurannut ohjelmaamme.
Mikäli koet ohjelmat hyödyllisiksi ja haluat tuotannon jatkuvan, -
voit soittaa tukinumeroon 0600-10077.
Puhelun hinta on n. 10 euroa.
Voit myös laittaa maksun ruudussa näkyvälle tilille viitenumeroineen.
Silloin tuki kohdistuu näiden ohjelmien tuottamiseen.
Kiitos, kun olit mukana.
Tekstitys: Tuula-Riitta Virrankare